Kommissionens beslutning

af 16. august 2001

om ændring af beslutning 97/296/EF om listen over tredjelande, hvorfra det er tilladt at indføre fiskerivarer til konsum

(meddelt under nummer K(2001) 2526)

(EØS-relevant tekst)

(2001/635/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 98/603/EF(2), særlig artikel 2, stk. 2, og

ud fra følgende betragtninger:

(1) I Kommissionens beslutning 97/296/EF(3), ændret ved beslutning 2001/111/EF(4), er der opstillet en liste over lande og territorier, hvorfra det er tilladt at indføre fiskerivarer til konsum. Del I i bilaget indeholder listen over de lande og territorier, der er omfattet af en særlig beslutning, og del II listen over dem, der opfylder betingelserne i artikel 2, stk. 2, i beslutning 95/408/EF.

(2) I Kommissionens beslutning 2001/632/EF(5), 2001/633/EF(6) og 2001/634/EF(7) er der fastsat specifikke betingelser for import af fiskerivarer og akvakulturprodukter med oprindelse i henholdsvis Nicaragua, Uganda og Guinea. Nicaragua, Uganda og Guinea bør derfor indsættes i del I i bilaget.

(3) Republikken El Salvador og Mayotte har fremlagt oplysninger, hvoraf det fremgår, at de opfylder tilsvarende betingelser og kan garantere, at de fiskerivarer, de eksporterer til EF, vil overholde sundhedsbestemmelserne i Rådets direktiv 91/493/EF(8). Det er derfor nødvendigt at ændre ovennævnte liste for at tilføje disse lande i del II af listen i bilaget. Ifølge de oplysninger og garantier, der er modtaget fra Mayotte, bør importen af fiskerivarer fra dette område dog begrænses til udelukkende at omfatte ferske uforarbejdede og ikke-tilberedte akvakulturprodukter.

(4) I henhold til afgørelse 1/2001 truffet af Den Blandede Komité EF-Færøerne den 31. januar 2001 om gennemførelsesbestemmelser til tillægsprotokollen om veterinærspørgsmål til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side(9) forpligter Færøerne sig til at anvende bestemmelserne i Rådets direktiv 91/493/EØF og 92/48/EØF(10) samt gennemførelsesbestemmelserne hertil, der er fastsat i de relevante kommissionsbeslutninger. I henhold til denne aftale skal bestemmelserne i Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(11) finde anvendelse for fiskerivarer, der har oprindelse på eller kommer fra Færøerne og indføres i EF, og landet bør derfor slettes af den liste over lande og områder, der er knyttet som bilag til beslutning 97/296/EF.

(5) Da beslutning 2001/632/EF, 2001/633/EF og 2001/634/EF træder i kraft 60 dage efter offentliggørelsen i De Europæiske Fællesskabers Tidende, bør samme frist gælde for ikrafttrædelsen af nærværende beslutning. Eftersom der ved denne beslutning for første gang tillades import af fiskerivarer fra El Salvador og Mayotte, bør det straks være tilladt at importere fiskerivarer fra disse to lande.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 97/296/EF affattes som anført i bilaget til denne beslutning.

Artikel 2

1. Denne beslutning får virkning på tresindstyvendedagen efter offentliggørelsen i De Europæiske Fællesskabers Tidende.

2. Som undtagelse fra stk. 1 kan medlemsstaterne tillade import af fiskerivarer fra El Salvador og Mayotte fra datoen for offentliggørelsen af denne beslutning i De Europæiske Fællesskabers Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den 16. august 2001.

På Kommissionens vegne

David Byrne

Medlem af Kommissionen

(1) EFT L 243 af 11.10.1995, s. 17.

(2) EFT L 289 af 28.10.1998, s. 36.

(3) EFT L 122 af 14.5.1997, s. 21.

(4) EFT L 42 af 13.2.2001, s. 6.

(5) Se side 40 i denne Tidende.

(6) Se side 45 i denne Tidende.

(7) Se side 50 i denne Tidende.

(8) EFT L 268 af 24.9.1991, s. 15.

(9) EFT L 46 af 16.2.2001, s. 24.

(10) EFT L 187 af 7.7.1992, s. 41.

(11) EFT L 395 af 30.12.1989, s. 13.

BILAG

"BILAG

LISTE OVER LANDE OG OMRÅDER, HVORFRA DET ER TILLADT AT INDFØRE FISKERIVARER TIL KONSUM, UANSET UNDER HVILKEN FORM

I. Lande og områder, der er omfattet af en særlig beslutning i henhold til Rådets direktiv 91/493/EF

AL- ALBANIEN

AR- ARGENTINA

AU- AUSTRALIEN

BD- BANGLADESH

BR- BRASILIEN

CA- CANADA

CI- CÔTE d'IVOIRE

CL- CHILE

CN- KINA

CO- COLUMBIA

CU- CUBA

CZ- TJEKKIET

EC- ECUADOR

EE- ESTLAND

FK- FALKLANDSØERNE

GH- GHANA

GM- GAMBIA

GN- GUINEA CONAKRY

GT- GUATEMALA

ID- INDONESIEN

IN- INDIEN

IR- IRAN

JM- JAMAICA

JP- JAPAN

KR- SYDKOREA

LT- LITAUEN

LV- LETLAND

MA- MAROKKO

MG- MADAGASKAR

MR- MAURETANIEN

MU- MAURITIUS

MV- MALDIVERNE

MX- MEXICO

MY- MALAYSIA

NA- NAMIBIA

NG- NIGERIA

NI- NICARAGUA

NZ- NEW ZEALAND

OM- OMAN

PA- PANAMA

PE- PERU

PH- FILIPPINERNE

PK- PAKISTAN

UPL- POLEN

RU- RUSLAND

SC- SEYCHELLERNE

SG- SINGAPORE

SN- SENEGAL

TH- THAILAND

TN- TUNESIEN

TW- TAIWAN

TZ- TANZANIA

UG- UGANDA

UY- URUGUAY

VE- VENEZUELA

VN- VIETNAM

YE- YEMEN

ZA- SYDAFRIKA

II. Lande og områder, der opfylder betingelserne i artikel 2, stk. 2, i Rådets beslutning 95/408/EF

AG- ANTIGUA & BARBUDA(1)

AN- NEDERLANDSKE ANTILLER

AO- ANGOLA

AZ- ASERBAJDSJAN(2)

BJ- BENIN

BS- BAHAMAS

BY- BELARUS

BZ- BELIZE

CG- REPUBLIKKEN CONGO(3)

CH- SCHWEIZ

CM- CAMEROUN

CR- COSTA RICA

CY- CYPERN

DZ- ALGERIET

ER- ERITREA

FJ- FIJI

GA- GABON

GD- GRENADA

GL- GRØNLAND

HK- HONGKONG

HN- HONDURAS

HR- KROATIEN

HU- UNGARN(4)

IL- ISRAEL

KE- KENYA

LK- SRI LANKA

MM- MYANMAR

MT- MALTA

MZ- MOZAMBIQUE

NC- NY KALEDONIEN

PF- FRANSK POLYNESIEN

PG- PAPUA NY GUINEA

PM- SAINT PIERRE OG MIQUELON

RO- RUMÆNIEN

SB- SALOMONØERNE

SH- SAINT HELENA

SI- SLOVENIEN

SR- SURINAM

SV- EL SALVADOR

TG- TOGO

TR- TYRKIET

US- USA

YT- MAYOTTE(5)

ZW- ZIMBABWE

(1) Kun godkendt i forbindelse med import af fersk fisk.

(2) Kun godkendt i forbindelse med import af caviar.

(3) Kun godkendt i forbindelse med import af fiskerivarer, der er fanget, frosset og indpakket i den endelige emballage.

(4) Kun godkendt i forbindelse med import af levende dyr til konsum.

(5) Kund godkendt i forbindelse med import af ferske uforarbejdede og ikke-tilberedte akvakulturprodukter."